Eurostar (касмічная платформа)

**Eurostar** — назва сямейства касмічных платформаў для стварэння геастацыянарных спадарожнікаў сувязі, якія распрацоўваюцца з сярэдзіны 80-х гадоў XX стагоддзя падраздзяленнем франка-германскай кампаніяй EADS Astrium. Фінальная фаза зборкі спадарожнікаў адбываецца ў Тулузе, на поўдні Францыі.

На снежань 2011, на варыянтах гэтай платформы былі пабудаваны 54 спадарожнікі сувязі, і яшчэ 13 знаходзяцца на розных стадыях вырабу.

## Eurostar 1000 
Першы варыянт платформы, Eurostar 1000, быў распрацаваны для другога пакалення спадарожнікаў Inmarsat і вырабляўся франка-брытанскай кампаніяй . Блок карыснай нагрузкі вырабляўся амерыканскай кампаніяй Hughes. Усяго былі створаны 4 спадарожнікі: «Inmarsat-2 F1», «Inmarsat-2 F2», «Inmarsat-2 F3» і «Inmarsat-2 F4»:
* Маса на арбіце 1310 кг;
* 3-восевая сістэма арыентацыі;
* рухальная ўстаноўка карэкцыі арбіты на аснове двухкампанентнага паліва (ММГ + АТ);
* Апагейны рухавік R-4D-11;
* 4 актыўныя транспондары L-дыяпазону (і два пасіўныя), 2 актыўныя транспондары C-дыяпазону (і яшчэ адзін пасіўны);
* Тэрмін актыўнага існавання (ТАІ) складаў 10 гадоў.

Хоць ТАІ спадарожнікаў складаў 10 гадоў, першы са спадарожнікаў усё яшчэ працаваў у лютым 2011 года, гэта значыць рэальны час актыўнага існавання перавысіў 20 гадоў. На снежань 2011 года, Inmarsat-2 F2 і Inmarsat-2 F4 працягвалі працаваць на арбіце.

## Eurostar 2000 
Другое пакаленне платформы называлася **Eurostar 2000** і першы касмічны апарат (КА) заснаваны на ёй (Telecom 2A) быў запушчаны 16 снежня 1991 года. Усяго на платформе Eurostar 2000 былі пабудаваны 9 спадарожнікаў (апошні запуск быў выраблены 17 жніўня 2000 года, спадарожнік Nilesat 102).

Платформа Eurostar 2000 мела наступныя характарыстыкі:
* сухая маса 1200—1900 кг, стартавая маса 1600—2300 кг;
* маса модуля карыснай нагрузкі — да 400 кг;
* памер: 2.0 м × 2.1 м × 2.0 м;
* 3-восевая сістэма арыентацыі;
* магутнасць, якая вылучаецца для карыснай нагрузкі: 2 — 4 кВт;
* рухальная ўстаноўка карэкцыі арбіты на аснове двухкампанентнага паліва (ММГ + АТ);
* апагейны рухавік R-4D-11 ці R-4D-11-300;
* тэрмін актыўнага існавання (ТАІ) дасягаў да 12 гадоў.

### Eurostar 2000+ 
Пазней платформа была ўдасканалена ў бок павелічэння масавых і энергетычных характарыстак. Варыянт **Eurostar 2000+** ужо меў наступныя характарыстыкі.

Усяго існуе чатыры мадыфікацыі гэтай платформы:
* E3000S для спадарожнікаў сярэдняга памеру;
* E3000 для сярэдніх і цяжкіх спадарожнікаў;
* E3000GM для спадарожнікаў мабільнай сувязі, якія працуюць з геастацыянарнай арбіты;
* E3000LX для цяжкіх і звыш-цяжкіх спадарожнікаў;

Характарыстыкі серый платформы Eurostar 3000 прыведзены ў табліцы:

### Канструкцыя Eurostar 3000 
thumb|400px|right|KA-SAT створаны на платформе Eurostar 3000
Касмічны апарат на базе Eurostar 3000 складаецца з цэнтральнай трубы, на якую мацуюцца два асноўных модуля: модуль карыснай нагрузкі («Communication Module») і модуль службовых сістэм («Service Module»). Модуль службовых сістэм знаходзіцца каля асновы цэнтральнай трубы і нясе на сабе рухальную ўстаноўку, сістэмы электразабеспячэння і кіравання, а таксама іншыя службовыя сістэмы. Модуль карыснай нагрузкі мацуецца зверху і нясе на сабе ўсю карысную нагрузку КА.

На КА ўстанаўліваецца апагейны вадкасны ракетны рухавік, які выкарыстоўваецца для давываду з геапераходнай на геастацыянарную арбіты. Кампаненты паліва для яго захоўваюцца ў чатырох аднолькавых баках (два з гаручым ММГ і два з акісляльнікам АТ), сіметрычна размешчаных вакол цэнтральнай трубы. Бак наддуву з геліем устанаўліваецца ўнутры цэнтральнай трубы. Радыятары залішняга цяпла модуля службовых сістэм устанаўліваецца на «Паўночнай» і «Паўднёвай» панэлях спадарожніка. Рухальная ўстаноўка стабілізацыі размешчана на асноўнай панэлі модуля службовых сістэм, а абсталяванне сістэмы кіравання — пад ёй.

Модуль карыснай нагрузкі адаптуецца для кожнай місіі і складаецца з панэляў, на якіх мацуецца тэлекамунікацыйнае абсталяванне: фільтры, узмацняльнікі і іншае спецыфічнае абсталяванне. Вонкавыя паверхні Паўночнай і Паўднёвай панэляў выступаюць у якасці радыятараў. На Зямной панэлі мацуюцца выпраменьвальнікі антэн, а іх разгортвальныя адбівальнікі транспартуюцца падчас запуску часова прымацаванымі да Усходняй і Заходняй панэлям. Адбівальнікі раскрываюцца на мэтавай геастацыянарнай арбіце.

Электразабеспячэнне спадарожніка забяспечваецца дзвюма сонечнымі батарэямі (СБ), кожная з якіх можа складацца з некалькіх элементаў. СБ транспартуюцца падчас запуску складзенымі на вонкавым баку Паўночнай і Паўднёвай панэляў і цалкам разгортваюцца толькі пасля стабілізацыі спадарожніка на геастацыянарнай арбіце. Вонкавая панэль кожнага крыла разгортваецца адразу пасля аддзялення ад разгоннага блока, для забеспячэння мінімальнага сілкавання падчас папярэдніх манеўраў. Для забеспячэння сілкавання падчас сонечных зацьменняў Зямлёй (каля 72 хвіл), выкарыстоўваюцца два літый-іонныя акумулятары.

Для першапачатковай стабілізацыі на мэтавай арбіце выкарыстоўваецца сістэма вызначэння і кантролю арыентацыі (Attitude Determination and Control System). Арбітальныя манеўры і стабілізацыя выконваецца з дапамогай маламагутных (10 Н) вадкасных рухавікоў.

### Спіс спадарожнікаў пабудаваных на Eurostar 3000 
## Гл. таксама 
* Касмічная платформа
* Спадарожнік сувязі

## Спасылкі 
* Дасье на Eurostar 3000 на сайце Astrium 
* Gunter’s Space Page: EADS Astrium: Eurostar-3000

Катэгорыя:Спадарожнікавыя платформы